Η **Βολιβία** εκλέγει Πρόεδρο και Κοινοβούλιο κάθε 5 χρόνια. Ο πρόεδρος και ο αντιπρόεδρος εκλέγονται απευθείας από το λαό. Το Εθνικό Κογκρέσο είναι διθάλαμο και αποτελείται από την Αίθουσα των Αντιπροσώπων (Cámara de Diputados) με 130 μέλη και 5ετή θητεία και τη Γερουσία (Cámara de Senadores) με 36 μέλη. Το σύστημα είναι πολυκομματικό.

Γενικές εκλογές 2020
--------------------

Κύριο λήμμα: Βολιβιανές γενικές εκλογές (2020)
Στις 18 Οκτωβρίου 2020 ο Λουίς Άρσε συγκέντρωσε πάνω από 50% των ψήφων στον πρώτο γύρο και εξελέγη πρόεδρος της Βολιβίας.

Γενικές εκλογές 2019
--------------------

Κύριο λήμμα: Βολιβιανές γενικές εκλογές 2019
Στις 20 Οκτωβρίου 2019, πρόεδρος επανεξελέγη για 4η φορά ο Έβο Μοράλες, με ποσοστό 46,64%

Γενικές εκλογές 2014
--------------------

Κύριο λήμμα: Βολιβιανές γενικές εκλογές 2014
Στις 12 Οκτωβρίου 2014, πρόεδρος επανεξελέγη για 3η φορά ο Έβο Μοράλες, με ποσοστό 61,36%.

Γενικές εκλογές 2009
--------------------

Οι πρώτες γενικές εκλογές με βάση το νέο Σύνταγμα διεξήχθησαν στις 6 Δεκεμβρίου του 2009. Ο Έβο Μοράλες εξελέγη πρόεδρος για μία ακόμη θητεία, με ποσοστό 62,5% των ψήφων έναντι 28,2% για τον Μάνφρεντ Ρέγιες, υποψήφιο του PPB.. Το Κίνημα για τον Σοσιαλισμό του Μοράλες κέρδισε την πλειοψηφία στη Βουλή και στη Γερουσία. Στην τελευταία μάλιστα εξασφάλισε τον έλεγχο των 2/3..

| **Υποψήφιος** | **Κόμμα** | **Ψήφοι** | **Ποσοστό** | **Βουλευτές** | **Γερουσιαστές** |
| --- | --- | --- | --- | --- | --- |
|   | Έβο Μοράλες | Κίνημα για Σοσιαλισμό | 2.943.209 | 64,22 | 88 | 26 |
|   | Μάνφρεντ Ρέγιες | Σχέδιο Πρόοδος για τη Βολιβία – Εθνική Συσπείρωση | 1.212.795 | 26,46 | 37 | 10 |
|   | Σαμουέλ Ντόρια | Μέτωπο Εθνικής Ενότητας | 258.971 | 5,65 | 3 |  |
|   | Ρενέ Χοακίνο | Σοσιαλιστικός Συνασπισμός | 106.027 | 2,31 | 2 |  |
|   | Άνα Μαρία Φλόρες | Σοσιαλιστικό Πατριωτικό Κίνημα Ενότητας | 23.257 | 0,51 |  |  |
|   | Ρομάν Λοάισα | Λαός | 15.627 | 0,34 |  |  |
|   | Αλέχο Βέλις | Λαοί για Ελευθερία και Κυριαρχία | 12.995 | 0,28 |  |  |
|   | Ρίμε Τσοκεουάνκα | Σοσιαλιστική Δημοκρατική Βολιβία | 9.905 | 0,22 |  |  |
|   |  | **Έγκυρα ψηφοδέλτια** | **4.582.786** | **94,31** |  |  |
|   |  | *Λευκά* | *156.290* | *3,22* |  |  |
|   |  | *Άκυρα* | *120.364* | *2,48* |  |  |
|   |  | **Σύνολο** | **4.859.440** | **100** | **130** | **36** |
| Πηγή: Comisión Nacional Electoral |

Γενικές εκλογές 2005
--------------------

Ο Έβο Μοράλες εξελέγη για πρώτη φορά Πρόεδρος της Βολιβίας, με ποσοστό 53,74%.

Δημοψηφίσματα
-------------

### 2008

Στο δημοψήφισμα που διεξήχθη στις 10 Αυγούστου του 2008 τόσο ο πρόεδρος Μοράλες όσο και οι κεντροδεξιοί κυβερνήτες των τεσσάρων πλουσιότερων επαρχιών της χώρας αναδείχθηκαν νικητές. Το δημοψήφισμα είχε ζητηθεί από τον ίδιο τον πρόεδρο για να επιβεβαιωθεί η εμπιστοσύνη του εκλογικού σώματος στο πρόσωπό του. Σύμφωνα με τα αποτελέσματα, η υποστήριξη του εκλογικού σώματος προς το Μοράλες ξεπέρασε το 60%.

Τον Οκτώβριο του 2008 η κυβέρνηση και η αντιπολίτευση κατέληξαν σε συμφωνία για τον τερματισμό της πολιτικής κρίσης, καθορίζοντας τη διεξαγωγή δημοψηφίσματος για ένα νέο Σύνταγμα. Η κρίση είχε απειλήσει τη χώρα με εμφύλιο πόλεμο, καθώς το Σεπτέμβριο έχασαν τη ζωή τους 18 άτομα σε συγκρούσεις.

### 2009

Στις 25 Ιανουαρίου του 2009 οι κάτοικοι προσήλθαν στις κάλπες σε δημοψήφισμα για την έγκριση ενός νέου Συντάγματος. Με βάση το νέο Σύνταγμα, ανάμεσα στα άλλα, διευρύνεται ο ρόλος του κράτους και δίνεται έμφαση στην κοινωνική δικαιοσύνη με ανάδειξη των δικαιωμάτων για τους ιθαγενείς. Η διεξαγωγή του δημοψηφίσματος συμφωνήθηκε έπειτα από συμφωνία με την αντιπολίτευση. Το νέο Σύνταγμα εγκρίθηκε από τον λαό της χώρας με ποσοστό 58,3%, έναντι 41,7%, σύμφωνα με το τηλεοπτικό δίκτυο ΑΤΒ, ενώ ο ανταγωνιστικός του σταθμός Unitel εκτιμά το αντίστοιχο ποσοστό στο 60%, έναντι 40% του όχι. Ο Μοράλες σε ομιλία του έκανε λόγο για "επανίδρυση του Κράτους". Θα διεξαχθούν πρόωρες εκλογές στις 6 Δεκεμβρίου του 2009. Ο ίδιος ο Μοράλες υποσχέθηκε ότι δε θα διεκδικήσει ξανά το ύπατο αξίωμα το 2014 (αν και με το νέο Σύνταγμα επιτρέπεται κάτι τέτοιο) αν εκλεγεί ξανά το 2009. Το νέο Σύνταγμα τέθηκε σε ισχύ από τον ίδιο τον πρόεδρο Μοράλες, στις 7 Φεβρουαρίου του 2009.

| Συνταγματικό δημοψήφισμα, 2009 |
| --- |
| Ναι ή όχι | Ψήφοι | Ποσοστό |
|  **Ναι** | **1.834.133** | **60,99%** |
| Όχι | 1.173.053 | 39,01% |
| Έγκυρα ψηφοδέλτια | 3.007.186 | 95,79% |
| Άκυρα ή λευκά ψηφοδέλτια | 132.150 | 4,21% |
| **Σύνολα** | **3.139.336** | **100,00%** |
| Συμμετοχή | 90,55% |

### 2016

Το πιο πρόσφατο δημοψήφισμα διεξήχθη στις 21 Φεβρουαρίου 2016. Οι ψηφοφόροι απέρριψαν με ποσοστό 51,3% την πρόταση για αναθεώρηση του συντάγματος που θα επέτρεπε στον πρόεδρο και στον αντιπρόεδρο να διεκδικήσουν και τρίτη συνεχή θητεία με βάση το σύνταγμα του 2009.

Χάρτης με τα αποτελέσματα του βολιβιανού δημοψηφίσματος.

| Επιλογή | Ψήφοι | % |
| --- | --- | --- |
| Υπέρ | 2.546.135 | 48,71 |
| Κατά | 2.682.517 | 51,29 |
| Άκυρα/λευκά ψηφοδέλτια | 262.267 | – |
| **Σύνολο ψήφων** | **5.490.919** | **100** |
| Εγγεγραμμένοι/συμμετοχή | 6.502.069 | 84,45 |
| Πηγή: OEP |

Παραπομπές
----------

1. ↑  «Evo Morales routs rivals to win second term in Bolivian elections». *FT*. 2009-12-07.. Ανακτήθηκε στις 2009-12-06.
2. ↑  «Evo Morales routs rivals to win second term in Bolivian elections». *FT*. 2009-12-07.. Ανακτήθηκε στις 2009-12-06.
3. ↑  «Αγεφύρωτο πολιτικό αδιέξοδο στη Βολιβία». Καθημερινή. 11 Αυγούστου 2008. [*νεκρός σύνδεσμος*]
4. ↑  «Συμφωνία στη Βολιβία για τερματισμό της πολιτικής κρίσης». Καθημερινή. 21 Οκτωβρίου 2008. [*νεκρός σύνδεσμος*]
5. ↑  «Δημοψήφισμα για νέο Σύνταγμα διεξάγεται στη Βολιβία». Ελεύθερος Τύπος. 25 Ιανουαρίου 2009.
6. ↑  «AFP: Bolivia, opposition agree on referendum, Morales term limit». Αρχειοθετήθηκε από το πρωτότυπο στις 15 Φεβρουαρίου 2009. Ανακτήθηκε στις 15 Φεβρουαρίου 2009.
7. ↑  «Un país dividido aprueba la nueva CPE con el 58,7%» (στα Ισπανικά). *La Razón* (La Paz). 2009-01-26. Αρχειοθετήθηκε από το πρωτότυπο στις 2009-02-15.. Ανακτήθηκε στις 2009-01-26.
8. ↑  «Bolivien: Einigung über Verfassungsreferendum» (στα Γερμανικά). *Die Presse*. Austrian Press Agency. 2008-10-21. Αρχειοθετήθηκε από το πρωτότυπο στις 2009-02-15.. Ανακτήθηκε στις 2009-01-25.
9. ↑  «New Bolivia constitution in force». BBC. 7 Φεβρουαρίου 2009.
10. ↑  «Referéndum Nacional Constituyente 2009». Εθνικό Εκλογικό Δικαστήριο της Βολιβίας. 27 Ιανουαρίου 2009. Αρχειοθετήθηκε από το πρωτότυπο στις 3 Φεβρουαρίου 2009. Ανακτήθηκε στις 27 Ιανουαρίου 2009.
11. ↑  «Bolivia's Re-election Referendum: The case for Yes and No». Latin Correspondent. Αρχειοθετήθηκε από το πρωτότυπο στις 19 Φεβρουαρίου 2016. Ανακτήθηκε στις 18 Φεβρουαρίου 2016.